open-index/open-wikipedia-markdown huggingface dataset:
Νυφίτσα

Η **νυφίτσα** (*Mustela nivalis*) είναι σαρκοφάγο θηλαστικό της οικογένειας των Ικτιδών. Συναντάται στην Ευρώπη, στην Ασία, στην Βόρεια Αμερική και στην βόρεια Αφρική, ενώ τα τελευταία χρόνια έχει εισαχθεί και στη Νέα Ζηλανδία.

## Χαρακτηριστικά

Έχει επίμηκες και λεπτό σώμα, μήκους περίπου 20-30 εκ. Έχει πεπλατυσμένο και στενό κεφάλι, με μεγάλα μαύρα μάτια, μεγάλα στρογγυλά αυτιά και μακρύ λαιμό. Τα άκρα της είναι κοντά αλλά ρωμαλέα, εφοδιασμένα με αιχμηρά και κοφτερά νύχια και το σώμα της καλύπτεται όλο το χρόνο από κοντό και απαλό τρίχωμα, το οποίο είναι καστανό στη ράχη και λευκό με καφέ κηλίδες στην κοιλιά. Στους βόρειους πληθυσμούς το τρίχωμα γίνεται τελείως λευκό κατά τη διάρκεια του χειμώνα. Διαθέτει πλήρη οδοντοστοιχία με τέσσερις ισχυρούς  κυνόδοντες. Αν αιχμαλωτισθεί σε μικρή ηλικία, μπορεί εύκολα να εξημερωθεί και να χρησιμοποιηθεί στο κυνήγι των ποντικών. Στην αρχαία Αθήνα ήταν οικόσιτο που αντικαταστάθηκε όμως με ένα νέο είδος που εισήχθηκε από την Αίγυπτο, τη γαλή δηλ. τη σημερινή γάτα γιατί εκκρίνουν ένα δύσοσμο υγρό λόγω πρωκτικών αδένων που διαθέτουν, το οποίο χρησιμοποιείται ως αμυντικός μηχανισμός.

Η νυφίτσα αναφέρεται πολλές φορές σε μύθους και παραδόσεις διαφόρων χωρών.
Η νυφίτσα ζει σε ποικιλία ενδιαιτημάτων, όπως σε ανοιχτά δάση, λιβάδια, στέπες και ημιερημικές περιοχές. Κατασκευάζει τη φωλιά της σε τρύπες του εδάφους ή σε κοιλότητες δέντρων. Είναι μοναχικό ζώο και δραστηριοποιείται κυρίως κατά τη διάρκεια της νύχτας. Η τροφή της αποτελείται κατά κανόνα από τρωκτικά, όταν αυτά σπανίζουν, τρέφεται με κουνέλια, αυγά, πούλια, έντομα, σαύρες κ.ά.. Επιτίθεται στα θύματά της δαγκώνοντάς τα με τους ισχυρούς της κυνόδοντες.

## Αναπαραγωγή
Μπορεί να αναπαράγεται σε όλη τη διάρκεια του χρόνου, αν και προτιμά την άνοιξη και το καλοκαίρι. Η κύηση διαρκεί έξι εβδομάδες  και ο αριθμός των μικρών κυμαίνεται από τέσσερα έως οκτώ.

## Παραπομπές


## Εξωτερικοί σύνδεσμοι

*Το μικρότερο αρπακτικό
* North American Mammals

Κατηγορία:Μουστελίδες
Μυζηθρόπιτα

Οι **μυζηθρόπιτες** είναι οι παραδοσιακές ελληνικές πίτες γεμισμένες με μυζήθρα. Οι Κρητικοί χρησιμοποιούν την ξινομυζήθρα ή τη γαλομυζήθρα, ενώ οι Πόντιοι χρησιμοποιούν το μιντζίν, ένα τυρί παρόμοιο με τη μυζήθρα. Οι πίτες αυτές έχουν διαφορετική τεχνική. Οι κρητικές μυζηθρόπιτες είναι τηγανόψωμα (όπως επίσης και αυτές της Κάσου), ενώ οι ποντιακές είναι γεμιστές πίτες με φύλλο (όπως επίσης αυτές των Καλαβρύτων). Υπάρχουν επίσης οι κρητικές μυζηθρόπιτες με φύλλο. Οι μυζηθρόπιτες από τη Μήλο φτιάχνονται με χυλό, οι μυζηθρόπιτες από την Πάρο με σιμιγδάλι, ενώ υπάρχουν και μυζηθρόπιτες σε μορφή κέικ. Σε πολλές περιοχές της Ελλάδας, οι μυζηθρόπιτες, ως πίτες, φτιάχνονται χωρίς φύλλο. Οι Κυπριακές μυζηθρόπιτες ονομάζονται αναρόπιτες.

Στις κρητικές μυζηθρόπιτες η ζύμη μπορεί να είναι σφιχτή ή χλιαρή (νεράτη) ανάλογα την περιοχή. Σε κάποιες περιοχές τηγανίζονται σε μπόλικο λάδι ενώ σε κάποιες άλλες σε πολύ λίγο. Το αλεύρι που χρησιμοποιείται είναι συνήθως ολικής άλεσης ή χαρουπάλευρο. Το θυμαρίσιο μέλι χρησιμοποιείται για το σερβίρισμα.  

Οι κρητικές μυζηθρόπιτες είναι πολύ διαδεδομένες στο νησί, και τρώγονται όλες τις ώρες. Η ζύμη είναι πολύ απλή, αποτέλεσμα της σκληρής και λιτής ζωής των ντόπιων του παρελθόντος. Συνήθως περιέχει αλεύρι, νερό, ελαιόλαδο, αλάτι και χυμό λεμονιού. Κάποιοι Κρητικοί προσθέτουν και τσικουδιά. Οι νεράτες μυζηθρόπιτες Λασιθίου φτιάχνονται λεπτές, κάτι που απαιτεί ειδική τεχνική. Οι σφακιανές μυζηθρόπιτες ανοίγονται με τον πλάστη.  

## Παραπομπές


## Εξωτερικοί σύνδεσμοι
* 

Κατηγορία:Πίτες
Χιρόσι Χάρα

Ο **Χιρόσι Χάρα** (, 9 Σεπτεμβρίου 1936 - 3 Ιανουαρίου 2025) ήταν Ιάπωνας αρχιτέκτονας. 

Απέκτησε το πτυχίο του από το Πανεπιστήμιο του Τόκιο το 1959, το μεταπτυχιακό του το 1961 και το διδακτορικό του, από το ίδιο ίδρυμα το 1964, πριν αποκτήσει τον τίτλο του καθηγητή αρχιτεκτονικής στο καθηγητικό σώμα του πανεπιστημίου. Παρ'όλο που η πρώτη του δουλειά χρονολογείται στην αρχή της δεκαετίας του '60, η συνεργασία του με το ατελιέ ξεκίνησε το 1970. Αξιοσημείωτες κατασκευές του αποτελούν αρκετά ιδιωτικά σπίτια, όπως και η δικιά του κατοικία (Hara House, Machida, Tokyo, 1973-74). Συμμετείχε το 1982 στο διεθνή διαγωνισμό για το Parc de la Villete στο Παρίσι, σχεδίασε το Yamato Intrnational Building στο Ota-ku, Τόκυο το 1985-86, το Iida City Museum στην Iida, Ναγκάνο το 1986-88 και το Sotetsu Culture Center στη Γιοκοχάμα, Kanagawa το 1988-90. Μεγαλύτερης κλίμακας έργα του είναι τα Umeda Sky Building, Kita-ku, Οσάκα (1988-93), ο Σιδηροδρομικός Σταθμός του Κυότο (1990-97) και το πιο πρόσφατο το Sapporo Dome όπου πραγματοποιήθηκε το Παγκόσμιο Κύπελλο Ποδοσφαίρου το 2002.

Απεβίωσε στις 3 Ιανουαρίου 2025, σε ηλικία 88 ετών.

## Έργα
* Orimoto House, Uchiko, 2003

## Παραπομπές


## Βιβλιογραφία
* Philip Jodidio, Architecture in Japan, Taschen 2006

Κατηγορία:Ιάπωνες αρχιτέκτονες
Λούις Καν

Ο **Λούις Καν** (*Louis Isidore Kahn*, 5 Μαρτίου 1901 - 17 Μαρτίου 1974) ήταν Εσθονός-Αμερικανός αρχιτέκτονας ο οποίος δραστηριοποιήθηκε κυρίως στην Φιλαδέλφεια των Ηνωμένων πολιτειών. Αποτελεί έναν από τους μεγαλύτερους αρχιτέκτονες του 20ου αιώνα και από τους σημαντικότερους εκπροσώπους του μοντερνισμού. Υπήρξε καθηγητής  αρχιτεκτονικής στο Πανεπιστήμιο του Γέιλ καθώς και στη σχολή σχεδιασμού στο πανεπιστήμιο της Πενσυλβάνια. Οι κατασκευές του φημίζονταν για το μνημειώδες ύφος και τον μονολιθικό τους χαρακτήρα.

## Βιογραφία
Ο Λούις Καν γεννήθηκε στις 5 Μαρτίου 1901 στη νήσο Σάαρεμαα της Εσθονίας, προερχόμενος από μία φτωχή εβραϊκή οικογένεια. Η φτώχεια έκανε την οικογένεια του να μεταναστεύσει το 1906 στις Ηνωμένες πολιτείες. Ο Καν πολιτογραφήθηκε Αμερικανός πολίτης το 1914. Σπούδασε στο Πανεπιστήμιο της Πενσυλβάνια και τελειώνοντας το διδακτορικό του εργάστηκε στο γραφείο του αρχιτέκτονα Τζον Μόλιτορ. Μετά από την περιοδεία του το 1928 στην Ευρώπη ο Καν επιστρέφοντας στις Ηνωμένες Πολιτείες ιδρύει μαζί με τον Ντομινίκ Μπερνενζέ μία αρχιτεκτονική ερευνητική ομάδα με αντικείμενο έρευνας την κοινωνική κατοικία.

Τη δεκαετία του 50΄ και μετά την επίσκεψή του σε Ιταλία, Ελλάδα και Αίγυπτο, ο Καν άρχισε να διαμορφώνει το δικό του ιδιαίτερο αρχιτεκτονικό στυλ σε συνδυασμό με επιρροές από μοντέρνα κινήματα. Το 1974 διορίζεται καθηγητής αρχιτεκτονικής στο Πανεπιστήμιο Γέιλ ενώ το 1962 καταλαμβάνει και έδρα στο Πανεπιστήμιο της Πενσυλβάνια. Το 1968 γίνεται μέλος της αμερικάνικης ακαδημίας τεχνών και επιστημών. Κατά την διάρκεια της καριέρας του τιμήθηκε πολλές φορές με βραβεία και μετάλλια.
 
Ο Λουίς Καν έφυγε από τη ζωή από καρδιακή προσβολή στην Νέα Υόρκη έχοντας επιστρέψει από ένα ταξίδι στην Ινδία. Παρά την μεγάλη καριέρα του, πέθανε αφήνοντας πίσω του μεγάλα χρέη.

## Σημαντικότερα έργα

* Εργαστήρια Ιατρικής Έρευνας Ρίτσαρντς (Richards Medical Research Laboratories), Πανεπιστήμιο της Πενσυλβάνια, Φιλαδέλφεια, Πενσυλβάνια (1957–1965). Με αυτό το έργο ο Καν ανοίγει νέους δρόμους στην μοντέρνα αρχιτεκτονική κάνοντας ταυτόχρονα αναφορές και στο παρελθόν.
* Γκαλερί Τέχνης του Γέιλ, Νιου Χέιβεν, Κονέκτικατ (1951–1953). To πρώτο σημαντικό έργο του Καν στο οποίο εφαρμόστηκαν πλήθος καινοτομιών.
* Πρώτη Ουνιταριανή Εκκλησία, Ρότσεστερ Νέα Υόρκη (1959–1969) Αποτελεί ένα από τα σημαντικότερα εκκλησιαστικά μνημεία του 20ου αιώνα.
* Κέντρο Βρετανικής Τέχνης του Γέιλ, Νιου Χέιβεν, Κονέκτικατ (1969–1974). Μουσείο τέχνης στο οποίο φιλοξενούνται πάνω από 2000 πίνακες.

## Παραπομπές


## Βιβλιογραφία
*Louis I.Kahn writing, lectures, interviews . By Alessandra Latour , Copyright 1991 by Rizzoli International Publications , 300 Park Avenue South , New York
*Louis I.Kahn . Copyright 1991 the museum of contemporary art . 250 South Grand avenue , Los Angeles
*The Yale Center for British art - A tribute to the genious of Louis I.Kahn copyright 1996
*Louis Kahn : conversations with students . Second edition by Dung Ngo . Copyright 1998 Rice University School of architecture

## Εξωτερικοί σύνδεσμοι
* 

Κατηγορία:Αμερικανοί αρχιτέκτονες
Κατηγορία:Μοντερνιστές αρχιτέκτονες
Κατηγορία:Πολιτισμός της Φιλαδέλφειας (Πενσυλβάνια)
Ζοζέπ Άντονι Κόδερτς

Ο **Ζοζέπ Άντονι Κόδερτς** (Josep Antoni Coderch) (Βαρκελώνη 26 Νοεμβρίου 1913 - Βαρκελώνη 6 Νοεμβρίου 1984) ήταν Καταλανός μεταπολεμικός αρχιτέκτονας. 

## Βιογραφία
Γεννήθηκε στη Βαρκελώνη στις 26 Νοεμβρίου. Το 1932 μπαίνει στη Σχολή Αρχιτεκτόνων του Higer απ’ όπου αποφοιτεί 8 χρόνια αργότερα. Το 1942 στήνει το επαγγελματικό γραφείο του με τον Manuel Valls στη Βαρκελώνη. Στην 5η Εθνοσυνέλευση Αρχιτεκτόνων το 1949 γνωρίζεται με τον Ponti και τον Sartoris και έναν χρόνο αργότερα το 1950 γίνεται ιδρυτικό μέλος της ομάδας R και 9 χρόνια πιο μετά και της C.I.A.M. Το 1960 γίνεται μέλος άλλης μιας ομάδας της ομάδας X. Την ίδια χρονιά παίρνει το πρώτο του αρχιτεκτονικό βραβείο το βραβείο FAD για τις κατοικίες του δρόμου Compositor Bach. Καθώς και χρυσό μετάλλιο την ίδια χρονιά στην Εθνική Έκθεση Τεχνών για το έργο του Torre Valentina. Το 1962 παίρνει το βραβείο DELTA ADI FAD και το Premio Nacional de Diseρo Repϊblica Argentina για το φωτιστικό οροφής. Το 1965 αρχίζει να διδάσκει σχεδιασμό στην αρχιτεκτονική σχολή της Βαρκελώνης ενώ κερδίζει άλλο ένα DELTA ADI FADγια τον σχεδιασμό του τζακιού Capilla. Το 1969 γίνεται διεθνές μέλος του διαγωνισμού «κοινωνικές κατοικίες» και το 1970 εκλέγεται μέλος της Royal Sant Jordi Ακαδημίας Τεχνών. Το 1972 έρχεται άλλο ένα FAD για το σύνολο κατοικιών Freixa - Modolell. Το 1978 κερδίζει τον διαγωνισμό για τη διεύρυνση της Αρχιτεκτονικής Σχολής  της Βαρκελώνης. Το 1979 κάνει μια μονοθεματική έκθεση με όνομα "II Bienal de Arquitectura" στο Σαντιάγο της Χιλής και το 1981άλλη μια έκθεση του έργου του "Sals del Tinell" στη Βαρκελώνη. Το 1980 το Υπουργείο Πολιτισμού διοργανώνει μια έκθεση αφιέρωμα στο έργο του από το 1947 μέχρι και το 1978. Πέθανε στις 6 Νοεμβρίου του 1984.

## Κτίρια
thumb|250px|Κάζα ντε λα Μαρίνα (1952)
*1951 Ugalde House, Βαρκελώνη
*1951 Casa de la Marina, Βαρκελώνη
*1952 ισπανικό περίπτερο της Triennale στο Μιλάνο, Ιταλία
*1957 Ballvè House, Camprodón, Girona
*1957 Olano House, Comillas, Κανταβρία
*1961 Biosca House, Igualada, Βαρκελώνη
*1962 Hotel del Mar, Πάλμα, Μαγιόρκα
*1964 Luque House, Sant Cugat del Vallès, Βαρκελώνη
*1965 Gili House, Sitges
*1966 Entrecanales House, La Moraleja, Μαδρίτη
*1967 Rovira House, Canet de Mar, Βαρκελώνη
*1969-71 Soler-Badia House, Igualada, Βαρκελώνη
*1970-72 Zobel House, Sotogrande, Cádiz
*1971 Güell House, Βαρκελώνη

## Δημοσιεύσεις
* 1957 δημοσιεύει το  "Points de vue sur la sitation des jeunes architectes en Espagne"
* 1961 δημοσιεύει το "No son genios lo que necesitamos ahora"

## Παραπομπές


## Εξωτερικοί σύνδεσμοι
* 

Κατηγορία:Καταλανοί αρχιτέκτονες
Πάπε Χαμπίμπ Σο

Ο **Πάπε Χαμπίμπ Σο** (2 Δεκεμβρίου, 1985, Ντακάρ) είναι Σενεγαλέζος πρώην ποδοσφαιριστής, ο οποίος αγωνιζόταν ως αμυντικός μέσος.

## Καριέρα
Όταν έφτιαξε όνομα ως αμυντικός μέσος στην Πορτογαλία με την Ακαδέμικα, ο Πάπε τράβηξε την 
προσοχή πολλών ομάδων και κυρίως του Παναθηναϊκού με τον οποίο και
υπέγραψε τριετές συμβόλαιο μέχρι το 2015. Πέτυχε το πρώτο του γκολ ενάντια της Προοδευτικής για το Κύπελλο Ελλάδος και το πρώτο του γκολ πρωταθλήματος ενάντια της ΑΕΚ. Μετά τον Παναθηναϊκό αγωνίστηκε σε Ελάζιγκσπορ, Ρίο Άβε και Ίντερ Τούρκου, όπου εκεί κρέμασε τα παπούτσια του.

## Τίτλοι

Με την Ακαδέμικα

*Κύπελλο Πορτογαλίας ( 2011–12)

## Εξωτερικοί Σύνδεσμοι
*Προφίλ στο ZeroZero
*Προφίλ στο transfermarkt.co.uk
*Πάπε Σο ο εκλεκτός! (4/2/12)

Κατηγορία:Σενεγαλέζοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Αντάντ ΣΣΓ
Κατηγορία:Ποδοσφαιριστές ΛΜ Σατορού
Κατηγορία:Ποδοσφαιριστές ΟΝ Λεϊρία
Κατηγορία:Ποδοσφαιριστές Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές Σούπερ Λιγκ Τουρκίας
Βασικά μέταλλα

Ο όρος **Βασικά μέταλλα** αποδίδεται κυρίως στα κυρίαρχα μέταλλα του παγκόσμιου εμπορίου μετάλλων που φέρουν ιδιαίτερη χρηματιστηριακή αξία, αποτελώντας ουσιαστικά ιδιαίτερο χρηματιστηριακό δείκτη στις διάφορες αγορές εμπορευμάτων. Στα μέταλλα αυτά δεν περιλαμβάνονται ο χρυσός, η πλατίνα, ο άργυρος κ.ά. που αποτελούν ιδιαίτερους χρηματιστηριακούς δείκτες εμπορευμάτων.

Στα βασικά μέταλλα περιλαμβάνονται το Αλουμίνιο, το Νικέλιο, ο Χαλκός, ο Κασσίτερος, ο Ψευδάργυρος και ο Μόλυβδος, καθώς και τα σημαντικότερα κράματα αυτών. Τα μέταλλα αυτά φέρονται σε χρηματιστηριακούς πίνακες επίσημων και ανεπίσημων τιμών αγοράς και πώλησης εκάστου, τοις μετρητοίς ή σε τρίμηνη προθεσμία. Σημειώνεται ότι στις χρηματιστηριακές αγορές ανά ηπείρους οι πίνακες των βασικών μετάλλων διαφέρουν ιδιαίτερα στο εμπόριο κραμάτων περιλαμβάνοντας έτσι διαφορετικά κράματα.

Μια άλλη επίσης σημαντική κατηγορία βασικών μετάλλων των χρηματιστηρίων είναι τα λεγόμενα στρατηγικά μέταλλα οι τιμές των οποίων ορίζονται ανάλογα ανά κιλό, τόνο ή λίβρα. ή ακόμα και ανά ουγγιά.

Κατηγορία:Μέταλλα
Κατηγορία:Χρηματιστήρια
Αθανάσιος Αντωνόπουλος

Ο **Αθανάσιος Αντωνόπουλος** (Χαλανδρίτσα Αχαΐας, 1896 - Αθήνα, 11 Οκτωβρίου 1952) ήταν Έλληνας πολιτικός έχοντας διατελέσει βουλευτής και υφυπουργός.

Γεννήθηκε στην Χαλανδρίτσα Αχαΐας και έμεινε ορφανός από μικρή ηλικία μαζί με τις αδελφές του Θεοδώρα και Πουλχερία. Σπούδασε νομικά και άσκησε την δικηγορία, από το 1921 ήταν γραμματέας και τμηματάρχης στη Γενική διοίκηση Θράκης.

Πρώτη φορά εκλέγει βουλευτής στις εκλογές του 1932 και εκλεγόταν για πολλά χρόνια με το Λαϊκόν Κόμμα του Παναγή Τσαλδάρη. Το 1951 έγινε μέλος του Λαϊκού Ενωτικού Κόμματος και εν συνεχεία του Ελληνικού Συναγερμού. Υπηρέτησε ως υφυπουργός Οικονομικών πρώτη φορά στην κυβέρνηση Πουλίτσα το 1946 για πέντε ημέρες. Συνέχισε σαν υφυπουργός οικονομικών στην επόμενη  κυβέρνηση Τσαλδάρη το 1946 για δύο μήνες περίπου. Υφυπουργός οικονομικών ήταν για τελευταία φορά στην επόμενη κυβέρνηση Τσαλδάρη το 1946 για δύο μήνες. 

Πέθανε στην Αθήνα την Κυριακή 11 Οκτωβρίου 1952, κλινήρης και με σοβαρά προβλήματα υγείας που είχε μετά από ατύχημα. Τάφηκε στην Πάτρα στο Α' νεκροταφείο. 

## Παραπομπές


Κατηγορία:Βουλευτές Αχαΐας
Κατηγορία:Έλληνες υφυπουργοί Οικονομικών
Κατηγορία:Βουλευτές εκλεγμένοι με το Λαϊκό Κόμμα
Μαρίνα Σκορδή

Η **Μαρίνα Σκορδή** (16 Μαϊου 1963, Άρτα) είναι μια παλαίμαχος Ελληνίδα πρωταθλήτρια του στίβου στα 200, στα 400 και στα 4χ100 μ.. Αγωνιζόταν ως το τέλος της καριέρας της, το 1988 με τα χρώματα του ΑΚΟ Λειβαδειάς. Έχει κατακτήσει τέσσερις φορές το πανελλήνιο πρωτάθλημα, το 1986 στα 100 μέτρα, το ίδιο έτος στα 200 , το 1987 πάλι στα 100 καθώς και το 1987 στο αγώνισμα των 200 μ.
Επίσης, έχει κατακτήσει την τρίτη θέση στο Βαλκανικό Πρωτάθλημα του 1988 στο αγώνισμα των 400 μέτρων.

## Επιδόσεις

Κατέρριψε το Πανελλήνιο ρεκόρ 2 φορές στα 100 μέτρα με τελευταία επίδοση 00:00:11:61 στις 27/6/1987 στην Αθήνα και 4 φορές στα 200 μέτρα με τελευταία επίδοση 00:00:23:64 στις 23/9/1987 στη Λατάκεια. Στον κλειστό στίβο κατέρριψε το Πανελλήνιο ρεκόρ 3 φορές με τελευταία επίδοση 00:00:07:29 στις 10/2/1990 στο Φάληρο και 3 φορές στα 200 μέτρα με τελευταία επίδοση 00:00:23:79 στις 6/2/1988 στο Φάληρο

## Σεούλ 1988

Στους Ολυμπιακούς Αγώνες του 1988, στην Σεούλ, η Σκορδή έφτασε ως τους προκριματικούς των 200 μέτρων κάνοντας επίδοση 00:00:24:06 καταλαμβάνοντας την 36η θέση.

## Η Μαρίνα Σκορδή σήμερα

Η Σκορδή έχει πάρει σύνταξη από τη διδασκαλία της στο 2ο Γυμνάσιο Παλλήνης
### Εθνικές διοργανώσεις

## Πηγές
*Μαρίνα Σκορδή-ΣΕΓΑΣ 

Κατηγορία:Ελληνίδες αθλήτριες δρόμων ταχύτητας
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Μεσογειακούς Αγώνες 1987
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Χέρμαν Φίνστερλιν

Ο **Χέρμαν Φίνστερλιν** (Hermann Finsterlin, 18 Αυγούστου του 1887 - 16 Σεπτεμβρίου 1973) ήταν οραματιστής αρχιτέκτονας, ζωγράφος, ποιητής, δοκιμιογράφος και συνθέτης. Έπαιξε καθοριστικό ρόλο στη γερμανική εξπρεσιονιστική αρχιτεκτονική στις αρχές του 20ου αιώνα, αλλά λόγω της σκληρής οικονομικής κρίσης δεν πραγματοποιήθηκε κανένα από τα έργα του. Μέχρι το 1922, ο Φίνστερλιν είχε αποσυρθεί από τον κύκλο των εξπρεσιονιστών αρχιτεκτόνων, καθώς κατευθυνόταν προς τη Νέα Αντικειμενικότητα (Neue Sachlichkeit), μετακόμισε στη Στουτγκάρδη για να επικεντρωθεί στη ζωγραφική και το γράψιμο.

## Ζωή

Σπούδασε φυσικές επιστήμες και φιλοσοφία στο Πανεπιστήμιο του Μονάχου, αλλά τελικά επαναπροσανατόλισε τις σπουδές του στη ζωγραφική. Το 1919, οι αρχιτέκτονες της ομάδας "*Εργατικό Συμβούλιο για την Τέχνη*" ("*Arbeitsrat fur Kunst*", με ιδρυτικά μέλη Μπρούνο Ταούτ, Βάλτερ Γκρόπιους και Behne), διοργάνωσαν ένα διαγωνισμό καλώντας καλλιτέχνες να παρουσιάσουν τα "ιδανικά έργα". Ανοίγοντας την "*Έκθεση για άγνωστους αρχιτέκτονες*", ο Φίνστερλιν άρχισε τη σχέση του με τους εξπρεσιονιστές αρχιτέκτονες. Η ομάδα αυτή ,από ομοϊδεάτες καλλιτέχνες και αρχιτέκτονες, νιώθοντας κάπως απομονωμένη για τις απόψεις της, αναγκάστηκε να σταματήσει τις δραστηριότητες του  *Εργατικού Συμβουλίου για την Τέχνη* και να διοχετεύσει τη δράση της σε μια σειρά γραμμάτων που έγιναν γνωστά ως "*Η Γυάλινη Αλυσίδα*" ("Die Gläserne Kette"). Στην ομάδα αυτή εκτός από τον Φίνστερλιν συμπεριλαμβάνονται οι Bruno και Max Taut, Walter Gropius, Hans Hansen, και Hans Scharoun.

## Παραπομπές


## Βιβλιογραφία
* Μοντέρνα αρχιτεκτονική Ιστορία και κριτική, Kenneth Frampton
* Biomorphic Architecture, Günther Feuerstein
* Architect's Drawings: A selection of sketches by world famous architects through history, Kendra Schank Smith

Κατηγορία:Γερμανοί αρχιτέκτονες
Κατηγορία:Αρχιτέκτονες του Εξπρεσιονισμού
Ιωάννης Βικέλας

Ο **Ιωάννης Βικέλας** γεννήθηκε στο Παρίσι το 1931. Σπούδασε στην Αρχιτεκτονική σχολή του Ε.Μ.Π. απ’ όπου αποφοίτησε το 1955. Στα πενήντα περίπου χρόνια της επαγγελματικής του σταδιοδρομίας έχει μελετήσει και επιβλέψει πάνω από 800 έργα: πολεοδομικά σύνολα, συγκροτήματα διαμερισμάτων, συγκροτήματα κατοικιών, επαύλεις, κτήρια γραφείων, υπουργεία, δημαρχεία, βιβλιοθήκες, εκπαιδευτικά ιδρύματα, νοσοκομεία, βιομηχανικά κτήρια, έργα ναοδομίας, μουσεία, περίπτερα εκθέσεων, καταστήματα και τράπεζες, εμπορικά κέντρα, κινηματογραφικές αίθουσες, αεροδρόμια, εργοστάσια, δημόσιους σταθμούς αυτοκινήτων, διαμορφώσεις υπαίθριων χώρων και πλατείες, ταφικά μνημεία. Ασχολήθηκε επίσης με αποκαταστάσεις και ανακαινίσεις ιστορικών κτηρίων και μελέτησε τα περισσότερα ψηλά κτήρια (Πύργους) στην Αθήνα. 

Κυριότερα τού έργα είναι τα εξής:
* Ο Πύργος Αθηνών. Άρχισε να κτίζεται το 1968, αποπερατώθηκε το 1971 και είναι το ψηλότερο κτίριο στην Ελλάδα. Έχει ύψος 103 μ. και 28 ορόφους. Η αρχιτεκτονική του θεωρείται μινιμαλιστική και φουτουριστική, με βάση ευρωπαϊκά και αμερικανικά πρότυπα. Χαρακτηριστικά είναι τα υαλοπετάσματα που αποτελούν τον εξωτερικό τοίχο του κτιρίου.
* Ο Πύργος Πειραιά ύψους 84 μέτρων και 24 ορόφων.
* Προς τα τέλη της δεκαετίας του ’70 ανεγείρεται το ψηλότερο ξενοδοχείο της χώρας, το «President Hotel». Έχει ύψος 68 μέτρων και 21 ορόφων. 
* Άλλο χαρακτηριστικό δείγμα της αρχιτεκτονικής γραφής του Βικέλα είναι ο πύργος Ατρίνα που χτίστηκε το 1976. Έχει ύψος 80 μέτρων και χαρακτηριστικό του γνώρισμα είναι η γυάλινη του επιφάνεια η οποία στην ουσία είναι ένα γυάλινο κέλυφος.

## Παραπομπές


Κατηγορία:Έλληνες αρχιτέκτονες
Εξπρεσιονιστική αρχιτεκτονική

Η **εξπρεσιονιστική αρχιτεκτονική** ήταν ένα αρχιτεκτονικό ρεύμα που αναπτύχθηκε στην Ευρώπη τις αρχές του 20ου αιώνα, παράλληλα με τον Εξπρεσιονισμό στις υπόλοιπες τέχνες.

## Ορισμός
Ο όρος εξπρεσιονισμός πρωτοχρησιμοποιήθηκε από ένα Γάλλο ζωγράφο τον Julien Auguste Hervé το 1901 ο οποίος εξέθεσε 8 πίνακες στο Salon des Indépendants στο Παρίσι στους οποίου έδωσε τίτλο «εξπρεσιονισμοί» («expressionismes»). Στη συνέχεια ο όρος αυτός επανεμφανίστηκε στη Γερμανία, αναφερόμενος και πάλι σε πίνακες. Μετά το 1910 ο όρος άρχισε να χρησιμοποιείται ευρέως και σταδιακά εξαπλώθηκε από τη ζωγραφική στη λογοτεχνία, στο θέατρο, στη μουσική αλλά και στην αρχιτεκτονική. Ένας ορισμός που έδωσε ο Edschmid για τον εξπρεσιονισμό στην αρχιτεκτονική είναι ο εξής: «Ένα σπίτι δεν είναι πια μόνο ένα θέμα για έναν καλλιτέχνη, αποτελούμενο από πέτρα, άσχημο ή όμορφο, πρέπει να ειδωθεί έως ότου η πραγματική του μορφή να αναγνωρισθεί, μέχρι να απελευθερωθεί από τα δεσμά μιας ψευδούς πραγματικότητας, μέχρι οτιδήποτε είναι λανθάνον σε αυτό, να εκφραστεί». Οι ρίζες της εξπρεσιονιστικής αρχιτεκτονικής εντοπίζονται κυρίως σε δυο κινήματα του 19ου αιώνα, του Εθνικού Ρομαντισμού (Νational Romantisicm) και της Αρ Νουβώ (Art Nouveau). Οι φόρμες του εξπρεσιονισμού περιέχουν το στοιχείο της υπερβολής, στυλιζαρισμένο και μνημειακό χαρακτήρα, οργανικές μορφές καθώς και το γνώρισμα ότι δινόταν έμφαση εξίσου στην εσωτερική και στην εξωτερική διακόσμηση πράγμα που ενδεχομένως ενισχύθηκε από την μαζική παραγωγή υλικών κατασκευής( τούβλο, ατσάλι και κυρίως γυαλί).

## Ιστορικό Πλαίσιο
Η μεταπολεμική ατμόσφαιρα που επικρατούσε στη Γερμανία εκείνη την περίοδο (μετά τον Α΄ Παγκόσμιο Πόλεμο) και η απελπισία των ανθρώπων, τους ώθησε να ψάξουν μια μορφή τέχνης πιο βαθιά συναισθηματικά και με περισσότερη έντονη την προσωπική έκφραση. Σημαντική επιρροή σε αυτήν την αναζήτηση είχαν οι απόψεις ορισμένων επιφανών προσωπικοτήτων. Των Φρίντριχ Νίτσε και Σαίρεν Κίρκεγκωρ στη φιλοσοφία, των Φωβιστών και του Έντβαρτ Μουνκ στη ζωγραφική και στην αρχιτεκτονική το κίνημα του εθνικού ρομαντισμού και της Αρ Νουβώ.

## Παραδείγματα
Κατά την μεταπολεμική περίοδο στο Βερολίνο συνυπάρχει τόσο η παλαιότερη όσο και και η νεότερη γενιά αρχιτεκτόνων του κινήματος του εξπρεσιονισμού. σε αυτούς περιλαμβάνονται οι: Hans Poelzig (Grosses Schauspielhaus, Βερολίνο 1919), Μπρούνο Τάουτ (γυάλινο περίπτερο, Κολωνία 1914), Έριχ Μέντελσον (πύργος του Αϊνστάιν, Πότσδαμ 1919), Βάλτερ Γκρόπιους (κτήριο του Μπάουχαους, Ντεσσάου 1932) και Μις φαν ντε Ρόε (περίπτερο της Βαρκελώνης, Βαρκελώνη 1929). Έξω από τη Γερμανία εμφανίζεται η «σχολή του Άμστερνταμ» της οποίας οι ιδέες είναι συγγενικές με αυτές του εξπρεσιονισμού και κύριος εκπρόσωπος της είναι ο Ρούντολφ Στάινερ (Γκαιτεάνουμ I, Ντόρναχ 1913 και Γκαιτεάνουμ II, Ντόρναχ 1928). Γεγονότα ιδιαίτερης σημασίας για τον εξπρεσιονισμό είναι η Werkbund Exhibition η οποία πραγματοποιήθηκε στην Κολωνία το 1914 και η λειτουργία του Grosses Schauspielhaus που έκανε το θέατρο προσιτό και στα χαμηλότερα κοινωνικά στρώματα.

## Βιβλιογραφία

* Modern Architecture and Expressionism - Sharp Denis
* Μοντέρνα Αρχιτεκτονική - Kenneth Frampton
Καρλ Κάι

Ο **Καρλ Κάι** (Carl Kay) (1892-1973) ήταν αμερικανός αρχιτέκτονας αρμενικής καταγωγής που έδρασε κυρίως στο Λος Άντζελες.

Γεννήθηκε το 1892 και πέθανε το 1973. Αρμένιος εκ γεννετής, ο Kay μετανάστευσε στης Ηνωμένες Πολιτείες όταν ήταν 6 χρονών. Ως έφηβος το δέλεαρ του Χόλιγουντ τον οδήγησε στο Λος Άντζελες για να σπουδάσει αρχιτεκτονική. Ο Kay παρακολούθησε μαθήματα αρχιτεκτονικής αρχικά στο Πανεπιστήμιο της Νότιας Καλιφόρνια [University of Southern California (USC)] και αργότερα στο Στάνφορντ.

Ο Kay χρησιμοποίησε εκτενώς το στυλ της Ισλαμικής Αναγέννησης κατά τη διάρκεια της δεκαετίας του 1920 – ενσωματώνοντας πολλά ευφάνταστα στοιχεία, μεταξύ των οποίων θόλους, καμάρες της Μαυριτανικής αναγέννησης και εξωτικούς πυργίσκους. Προς τα μέσα της δεκαετίας του 1930, τα σχέδια του Kay εκφράζουν μία προτίμηση για Απλοποιημένο Μοντέρνο στυλ (Streamline Moderne style). Παρ’ όλο που το έργο του περιλαμβάνει οικιστικά και εμπορικά κτίρια, τα περισσότερο γνωστά του περιλαμβάνουν  τα τέσσερα απλοποιημένα και μοντέρνα διαμερίσματα που περιβάλλουν το High Tower Elevator στο Hollywood. Το συγκρότημα κατοικιών που βρίσκεται στην N. Broadview Terrace 2181-2188 (ετη 1935-36) υπήρξε η έμπνευση του Raymond Chandler στο βιβλίο του The High Window. Ο Chandler περιγράφει την οικία του Philip Marlowe ως ευρισκόμενη στους λόφους πάνω από την High Tower Drive μέσα σε ένα κτίσμα με ένα φανταχτερό πύργο ανελκυστήρα.

Επιλεγμένα έργα του:
* Συγκρότημα κατοικιών (Apartment Building), (1926) S. Citrus Avenue, Los Angeles
[συγκρότημα κατοικιών της Μαυριτανικής Αναβίωσης]		
* Συγκρότημα κατοικιών (Apartment Building), (1925) Waring Avenue, West Hollywood
[ένα εξέχον παράδειγμα της Ισλαμικής Αναβίωσης με εξέχουσες αναλογίες και λεπτομέρειες]
* Μονάδα Τεσσάρων Οικογενειών (Four-Family Unit), (1925) Glen Oak, Hollywood
[μια φαντασία Ισλαμικής Αναβίωσης στο Beachwood Canyon]
* Διπλοκατοικία (Duplex), (1935-36) Broadview Terrace, Hollywood
[το πρώτο από τις τέσσερις πανέμορφες και μοντέρνες διπλοκατοικίες συγκεντρωμένα ανάμεσα στα πεζοδρόμια του Hollywood Heights.
* Συγκρότημα κατοικιών (Apartment Building), (1938) Mariposa Avenue, Hollywood
[κομψός Απλοποιημένος Μοντέρνος σχεδιασμός ενοποιεί εξωτερικούς χώρους και εξέχουσες θέες]

Κατηγορία:Αρμένιοι αρχιτέκτονες
Κατηγορία:Αμερικανοί αρχιτέκτονες
Λοντ

Η **Λοντ** (εβραϊκά: לוֹד, αραβικά: الْلُدّ, αλ-Λιντ) είναι πόλη 15 χλμ. νοτιοανατολικά του Τελ Αβίβ στην Κεντρική Περιφέρεια του Ισραήλ. Στα τέλη του 2011 ο πληθυσμός της ήταν 74.000 κάτοικοι. Το όνομα της πόλης προέρχεται από τη βιβλική πόλη Λωδ. Όταν η αλ-Λιντ, όπως ήταν γνωστή στους Άραβες κατοίκους της, πέρασε στην ισραηλινή κατοχή, οι Άραβες εκδιώχθηκαν και στην πόλη εγκαταστάθηκαν Εβραίοι μετανάστες, οι περισσότεροι εκ των οποίων ήταν πρόσφυγες από αραβικές χώρες. Από τον πρώην αραβικό της πληθυσμό, μόλις 1.000 περίπου απέμειναν στην πόλη, οι οποίοι απαγορευόταν να μείνουν στα σπίτια τους, που καταλήφθηκαν από Ισραηλινούς. Στα προάστια της πόλης βρίσκεται το κύριο διεθνές αεροδρόμιο του Ισραήλ, το Διεθνές Αεροδρόμιο Μπεν Γκουριόν.

## Ετυμολογία
Το εβραϊκό όνομα Λωδ εμφανίζεται στη Βίβλο ως πόλη της ισραηλίτικης φυλής Βενιαμίν με ιδρυτή τον Σαμήρ ή Σεμμήρ. Στην Καινή Διαθήκη εμφανίζεται με το όνομα που είχε στην Ελληνιστική περίοδο, **Λύδδα**. Η πόλη αναφέρεται επίσης στα Χαντίθ, ως το πεδίο μάχης όπου ο Ντατζάλ (Αντίχριστος) θα σφαγιαστεί πριν την *Ημέρα της Κρίσεως*.

## Παραπομπές


Κατηγορία:Πόλεις του Ισραήλ
Κατηγορία:Αραβικές χριστιανικές κοινότητες στο Ισραήλ
Κατηγορία:Αρχαίοι εβραϊκοί οικισμοί της Ιουδαίας
Τακόμα

Η **Τακόμα** (αγγλικά: *Tacoma*) είναι πόλη-λιμάνι και η έδρα της κομητείας Πιρς στην πολιτεία Ουάσιγκτον των Ηνωμένων Πολιτειών. Η πόλη βρίσκεται στον πορθμό Πιούτζιτ Σάουντ, 32 μίλια (51 χλμ) νοτιοδυτικά του Σιάτλ, 31 μίλια (50 χλμ) βορειοανατολικά από την πρωτεύουσα της πολιτείας, Ολυμπία, και 58 μίλια (93 χλμ) βορειοδυτικά από το Εθνικό Πάρκο όρους Ραινιέρ. Ο πληθυσμός σύμφωνα με την απογραφή του 2010 ήταν 198.397 κάτοικοι.  Η Τακόμα είναι η δεύτερη μεγαλύτερη πόλη στην περιοχή του Πιούτζιτ Σάουντ και η τρίτη μεγαλύτερη στην πολιτεία. Λειτουργεί επίσης ως το κέντρο της επιχειρηματικής δραστηριότητας για την περιοχή South Sound που έχει πληθυσμό περίπου 1 εκατομμύριο κάτοικους.

Η Τακόμα είναι γνωστή για την κατάρρευση της γέφυρας Tacoma Narrows Bridge το 1940.

## Παραπομπές


Κατηγορία:Πόλεις της πολιτείας Ουάσινγκτον
Κατηγορία:Έδρες κομητειών της πολιτείας Ουάσινγκτον
Βανκούβερ (αποσαφήνιση)

Το **Βανκούβερ** μπορεί να αναφέρεται στα παρακάτω:

## Γεωγραφία
* Βανκούβερ, πόλη του Καναδά
* Βανκούβερ (Ουάσινγκτον), πόλη των ΗΠΑ
* Νησί Βανκούβερ, νησί στο Καναδά
* Όρος Βανκούβερ, Καναδάς
* Όρος Βανκούβερ, Νέα Ζηλανδία, Νέα Ζηλανδία
* Ποταμός Βανκούβερ, Καναδάς
Η κοιλάδα του πόθου

**Η κοιλάδα του πόθου** (αγγλικά: * Down in the Valley*) είναι αμερικανική δραματική ταινία παραγωγής 2005, σε σκηνοθεσία και σενάριο του Ντέιβιντ Τζέικομπσον. Πρωταγωνιστούν οι Έντουαρντ Νόρτον, Έβαν Ρέιτσελ Γουντ, Ντέιβιντ Μορς και Ρόρι Κάλκιν.

Η πρεμιέρα της ταινίας πραγματοποιήθηκε στο Φεστιβάλ Καννών το 2005 όπου και έλαβε μέρος στο διαγωνιστικό τμήμα *Ένα Κάποιο Βλέμμα* (Un Certain Regard).  Κυκλοφόρησε στους κινηματογράφους των Ηνωμένων Πολιτειών σε περιορισμένο κύκλωμα αιθουσών στις 5 Μαΐου 2006.

## Πλοκή
Η Τόουμπ με την παρέα της κατευθύνονται στην παραλία κατά την διάρκεια των ανοιξιάτικων διακοπών. Θα σταματήσουν για βενζίνη, όμως φεύγοντας θα έχουν μαζί τους και τον Χάρλαν, έναν καουμπόι που σαν να ταξίδεψε στο χρόνο και βρέθηκε στο Λος Άντζελες του σήμερα. Η Τόουμπ έλκεται από την αγνή συμπεριφορά του Χάρλαν που μοιάζει παράταιρη, αστεία και ρομαντική. Είναι αρκετά χρόνια μικρότερή του και ζει με τον αυστηρό, βετεράνο πολέμου, πατέρα της και τον ντροπαλό μικρότερο αδελφό της. Η πιθανή σχέση της με τον καουμπόι θα την φέρει αντιμέτωπη με τον πατέρα της, ιδιαίτερα μετά από την σύλληψη του ζευγαριού για την «απαγωγή» ενός αλόγου από ένα ράντσο! Τα πράγματα σιγά-σιγά αλλάζουν και ο Χάρλαν φανερώνει μια άλλη πλευρά. Είναι τελικά τόσο αθώος όσο φαίνεται ή κρύβει κάτι;

## Ηθοποιοί και Χαρακτήρες
* Έντουαρντ Νόρτον στο ρόλο του *Χάρλαν Φέρφαξ Καράδερς*
* Έβαν Ρέιτσελ Γουντ στο ρόλο της *Τόουμπ*
* Ντέιβιντ Μορς στο ρόλο του *Γουέιντ*
* Ρόρι Κάλκιν στο ρόλο του *Λόνι*
* Μπρους Ντερν στο ρόλο του *Τσάρλι*
* Τζον Ντιλ στο ρόλο του *Στιβ*
* Τζέφρεϊ Λιούις στο ρόλο του *Σέρινταν*
* Ελίζαμπεθ Πένια στο ρόλο της *Γκέιλ*
* Κατ Ντένινγκς στο ρόλο της *Έιπριλ*
* Χάντερ Πάρις στο ρόλο του *Κρις*
* Αβίβα στο ρόλο της *Σέρι*
* Άαρον Φορς στο ρόλο του *Τζέρεμι*

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2005
Κατηγορία:Αγγλόφωνες ταινίες
Κατηγορία:Αμερικανικές δραματικές ταινίες
Βανκούβερ (Ουάσινγκτον)

Το **Βανκούβερ** (αγγλικά: *Vancouver*) είναι πόλη που βρίσκεται στη βόρεια όχθη του ποταμού Κολούμπια στην αμερικανική πολιτεία της Ουάσινγκτον. Ιδρύθηκε το 1825, και είναι η τέταρτη μεγαλύτερη πόλη στην πολιτεία με πληθυσμό 161.791 σύμφωνα με την απογραφή του 2010. Το Βανκούβερ είναι η έδρα της κομητείας Κλαρκ και αποτελεί μέρος της μητροπολιτική περιοχής Πόρτλαντ-Βανκούβερ που είναι η 23η μεγαλύτερη μητροπολιτική περιοχή στις Ηνωμένες Πολιτείες.

## Παραπομπές


Κατηγορία:Πόλεις της πολιτείας Ουάσινγκτον
Κατηγορία:Έδρες κομητειών της πολιτείας Ουάσινγκτον
Μπέικερσφιλντ

Το **Μπέικερσφιλντ** (*Bakersfield*) είναι πόλη που βρίσκεται κοντά στο νότιο άκρο της κοιλάδας Σαν Χοακίν στην Κομητεία Κέρν της Καλιφόρνια. Είναι σχεδόν σε ίση απόσταση μεταξύ του Φρέσνο και του Λος Άντζελες, που είναι 110 μίλια (180 χλμ) προς τα βόρεια και νότια αντίστοιχα. Στην απογραφή του 2010, ο πληθυσμός της πόλης ήταν 347.483,  καθιστώντας την 9η μεγαλύτερη πόλη στην Καλιφόρνια και τη 52η μεγαλύτερη πόλη στις Ηνωμένες Πολιτείες. Η πόλη είναι επίσης η έδρα της κομητείας Κερν, τη τρίτη μεγαλύτερη κομητεία στην Καλιφόρνια.

## Παραπομπές


Κατηγορία:Πόλεις της Καλιφόρνια
Κατηγορία:Έδρες κομητειών της Καλιφόρνια
Διεθνές Στατιστικό Ινστιτούτο

Το **Διεθνές Στατιστικό Ινστιτούτο**, ή **Διεθνές Ινστιτούτο Στατιστικής** (**I**nternational **S**tatisticat **I**nstitute - **ISI** ) είναι ένα από τα παλαιότερα διεθνή επιστημονικά ιδρύματα. Ιδρύθηκε το 1885, αν και προϋπήρξε διεθνές συνέδριο στατιστικού χαρακτήρα από το 1853, που συνεχίζει να λειτουργεί μέχρι σήμερα αυτόνομα έχοντας μόνιμη έδρα στη Χάγη (Ολλανδία) και κύριο σκοπό την ανάπτυξη και βελτίωση στατιστικών μεθόδων σε παγκόσμιο επίπεδο. 
Το ΔΣΙ, ή ΔΙΣ, οργανώνει ανά διετία διεθνές στατιστικό συνέδριο ενώ εκδίδει μια ποικιλία βιβλίων και περιοδικών στατιστικού ενδιαφέροντος.

## Γενικά
Στις αρχές της δεκαετίας του 1990 αριθμούσε περισσότερα από 1500 τακτικά μέλη από 120 χώρες η εμπειρία και οι σχετικές γνώσεις των οποίων καλύπτουν ευρύτατο πεδίο στατιστικών εφαρμογών σε θεωρητικό επίπεδο. Σήμερα το Διεθνές αυτό ίδρυμα απαρτίζεται από τέσσερις επιμέρους σχετικές διεθνείς στατιστικές ενώσεις που λειτουργούν ως αυτόνομα τμήματά του τα οποία και είναι:
* Η Εταιρεία, Bernoulli Society Μαθηματικής Στατιστικής και Πιθανοτήτων. (BSMSP), ή (BS)  
* Η Διεθνής Ένωση (Εταιρεία) Υπολογιστικής Στατιστικής ή Στατιστικής Πληροφορικής (IASC)
* Η Διεθνής Ένωση (Εταιρεία) Στατιστικών Επιθεωρήσεων
* Η Διεθνής Ένωση Επίσημων (Κυβερνητικών) Στατιστικών (IAOS)
Τελευταία δημιουργήθηκαν κι άλλα επιμέρους διεθνή τμήματα που είναι:
* Η Διεθνής Ένωση Στατιστικών Ερευνών (ΔΛΠ)
* Η Διεθνής Ένωση για την Στατιστική Εκπαίδευσης (IASE)
* Η Διεθνής Εταιρεία Στατιστικών Επιχειρήσεων και Βιομηχανίας (ISBIS) και
* Η Διεθνής Εταιρεία Στατιστικής Περιβάλλοντος (TIES)
Όλες οι παραπάνω διατηρούν ειδικές ομάδες εργασίας επί στατιστικών θεμάτων του αντικειμένου τους.

## Δραστηριότητες
Κυριότερες δραστηριότητες του ΔΙΣ είναι η οργάνωση παγκόσμιων συνεδρίων στατιστικής και η έκδοση πλείστων επιστημονικών περιοδικών.

## Σημειώσεις
Το έτος 2013 έχει χαρακτηριστεί "**Έτος Στατιστικής**". Δείτε το βίντεο Statistics 2013
## Πηγές
* Εγκυκλοπαίδεια Πάπυρος Larousse Britannica τομ.55ος, σελ.178.

## Εξωτερικοί σύνδεσμοι
* Διεθνές Στατιστικό Ινστιτούτο
* Παγκόσμια στατιστικά στοιχεία

Κατηγορία:Στατιστική
Στατιστική
EEPROM

Οι μνήμες **EEPROM** () είναι μία νεότερη εξέλιξη των μνήμων ROM. Οι μνήμες, σε αντίθεση με τις μνήμες RAM, διατηρούν τα περιεχόμενά τους και μετά την διακοπή της τροφοδοσίας τους. Μπορούν όμως να διαγραφούν και να επαναπρογραμματιστούν με νέες, ακόμη και πάνω στο κύκλωμα στο οποίο είναι τοποθετημένες.

Αντίθετα οι προγενέστερές τους μνήμες EPROM για να διαγραφούν, έπρεπε να αφαιρεθούν από το κύκλωμα στο οποίο ήταν τοποθετημένες και να τοποθετηθούν σε ειδικές συσκευές, όπου η διαγραφή γινόταν με υπεριώδη ακτινοβολία. Για το λόγο αυτό υπήρχε και ειδικό παράθυρο πάνω στο ολοκληρωμένο, το οποίο και αύξανε το κόστος του ολοκληρωμένου.
Οι μνήμες EEPROM μπορούν να προγραμματιστούν και να διαγραφούν αρκετές χιλιάδες, έως και μερικά εκατομμύρια φορές.
Σε μνήμες EEPROM γράφονται σήμερα τα προγράμματα λειτουργίας (firmware) πολλών ηλεκτρονικών ή ηλεκτρικών συσκευών (π.χ κινητών τηλεφώνων, τηλεοράσεων, στερεοφωνικών συγκροτημάτων, εγκεφάλων αυτοκινήτων, πλυντηρίων, το BIOS των υπολογιστών κ.α.).

Το γεγονός αυτό δίνει την δυνατότητα να γίνεται αναβάθμιση (upgrade) των προγραμμάτων αυτών με νεότερες εκδόσεις, που μπορεί να προσφέρουν επιπλέον λειτουργίες ή να αντιμετωπίζουν σφάλματα λειτουργίας (bugs) των προγενέστερων.
Το σημαντικό στις περιπτώσεις αυτές είναι, ότι την ενημέρωση αυτή μπορεί να την κάνει σε πολλές περιπτώσεις μόνος του ο τελικός χρήστης, χωρίς κανέναν ιδιαίτερο εξοπλισμό ή γνώσεις. Η διαδικασία αυτή δεν πρέπει να διακοπεί, διότι μπορεί η συσκευή να γίνει άχρηστη.
Μια νεότερη και οι ιδιαίτερα χρήσιμη παραλλαγή τους είναι οι μνήμες Flash EEPROM, οι οποίες κατασκευάζονται με μεγαλύτερες χωρητικότητες και μπορούν να χρησιμοποιηθούν σε πολλές εφαρμογές αντί των σκληρών δίσκων.

## Σύγκριση με τις προγενέστερες μνήμες [[ROM (μνήμη)|ROM]], [[PROM]] και EPROM
Οι μνήμες ROM είναι οι πρώτες μνήμες ημιαγωγών που κατασκευάστηκαν και διατηρούσαν τα περιεχόμενά τους και μετά την διακοπή της τροφοδοσίας (Non Volatile Memory). Αυτές προγραμματίζονται στο εργοστάσιο στα στάδιο της κατασκευής τους. Δεν είναι δυνατός ο προγραμματισμός τους από το χρήστη.

Οι μεταγενέστερες μνήμες PROM (Programmable ROM) μπορούσαν να προγραμματιστούν μία μόνο φορά από το χρήστη, με τη χρήση ειδικών συσκευών, που λέγονται προγραμματιστές PROM, αλλά δεν μπορούσαν να επαναπρογραμματιστούν. Δηλαδή εάν έπρεπε να αλλάξει το πρόγραμμα λειτουργίας μιας συσκευής ή τα δεδομένα, τότε η μνήμη έπρεπε να αντικατασταθεί με μία άλλη.

Τέλος όσα αφορούν τις μνήμες EPROM αναφέρθηκαν παραπάνω. Στο παράθυρο προγραμματισμού αυτών μνημών τοποθετούμε ένα αδιαφανές αυτοκόλλητο, ώστε να μην διαγράφονται τα περιεχόμενά τους από την υπεριώδη ακτινοβολία του περιβάλλοντος.

Κατηγορία:Ψηφιακή τεχνολογία
Κατηγορία:Μνήμη υπολογιστή
Αμερικανικό ποδόσφαιρο

Το **αμερικανικό ποδόσφαιρο** (αγγλικά: *American football*), γνωστό ως *φούτμπολ* (football) ή *γκρίντάιρον* (gridiron, *σχάρα*) στις Ηνωμένες Πολιτείες, είναι ένα ομαδικό άθλημα που παίζεται ανάμεσα σε δύο ομάδες των 11 παικτών η κάθε μία, με μια μπάλα οβάλ σχήματος μάρκας Wilson βάρους 397,25 γραμμαρίων εώς 425,62 γραμμαρίων και μήκους 27,94 έως 28,57 εκατοστά εκατοστών, σε ένα ορθογώνιο γήπεδο διαστάσεων 120 γιαρδών (109.7 μέτρα) μήκος και 53,3 γιαρδών (48,7 μέτρα) πλάτος με μεγάλα τέρματα στα δύο άκρα του. Κατά τη διάρκεια του παιχνιδιού η ομάδα που έχει την κατοχή της μπάλας (η επίθεση) επιχειρεί να την προωθήσει στο αγωνιστικό χώρο με πάσες ή τρέχοντας με την μπάλα. Για να συνεχίσει την επίθεση, η ομάδα πρέπει να προωθήσει την μπάλα τουλάχιστον 10 γιάρδες (9,1 μέτρα) στο αγωνιστικό χώρο σε μια σειρά από τέσσερις προσπάθειες *ντάουν* (αγγλικά:down). Αν τα καταφέρει, λαμβάνει ένα νέο σύνολο τεσσάρων ντάουν για να συνεχίσει την επίθεση, αλλά αν αποτύχει, η κατοχή της μπάλας πηγαίνει στην αντίπαλη ομάδα. Η επιτιθέμενη ομάδα μπορεί να κερδίσει πόντους με την προώθηση της μπάλας (touchdown) στη αντίπαλη τελική ζώνη (end zone, εντ ζόουν) ή κλωτσώντας την μέσα στην εστία του αντιπάλου (field goal), ενώ η αμυνόμενη ομάδα μπορεί να κερδίσει πόντους μετά από τη επανάκτηση της κατοχής της μπάλας και προώθησης της στην αντίπαλη εντ ζόουν (end zone, τελική ζώνη), ή εμποδίζοντας τον κάτοχο της μπάλας στη δική του τελική ζώνη (safety, ασφάλεια). Η ομάδα που έχει σκοράρει τους περισσότερους πόντους στο τέλος του παιχνιδιού κερδίζει.

Το αμερικανικό ποδόσφαιρο εξελίχθηκε από τις πρώιμες μορφές του ράγκμπι και του ποδοσφαίρου, και το πρώτο παιχνίδι του παίχτηκε στις 6 Νοεμβρίου του 1869. Ανέπτυξε πολύ γρήγορα παρόμοιους κανόνες με το ράγκμπι, αλλά οι σημαντικές αλλαγές κανόνων που πρότεινε το 1880 ο Ουόλτερ Καμπ, γνωστός ως ο «Πατέρας του Αμερικανικού ποδοσφαίρου", έκαναν το άθλημα διαφορετικό. Το αμερικανικό ποδόσφαιρο είναι το πιο δημοφιλές άθλημα στις Ηνωμένες Πολιτείες, με το National Football League (NFL) να είναι το πιο δημοφιλές πρωτάθλημα ενώ το Σούπερ Μπόουλ είναι ένα από τα αθλητικά γεγονότα με την μεγαλύτερη τηλεθέαση παγκοσμίως.

## Παραπομπές


## Εξωτερικοί σύνδεσμοι

* The Official Site of the National Football League
* The Official Site for NCAA Football
* The Official Site of the International Federation of American Football 
* NFL 360, an introductory website to football rules
* [Excerpts of a 1903 football game between the University of Chicago and the University of Michigan](http://memory.loc.gov/cgi-bin/query/S?ammem/papr:@FILREQ(@field(TITLE+@od1(Chicago-Michigan+football+game++))+@FIELD(COLLID+workleis)))
* 


Κατηγορία:Ομαδικά αθλήματα
Κατηγορία:Παιχνίδια με μπάλα
Κατηγορία:Αθλήματα με προέλευση τις Ηνωμένες Πολιτείες
Αντρέ Λυρσά

Ο **Αντρέ Λυρσά** (*André Lurçat*, 27 Αυγούστου 1894 - 11 Ιουλίου 1970) ήταν Γάλλος μοντερνιστής αρχιτέκτονας, αρχιτέκτονας τοπίου, σχεδιαστής επίπλων, πολεοδόμος, ιδρυτικό μέλος του CIAM και ενεργός στην ανοικοδόμηση των γαλλικών πόλεων μετά το δεύτερο παγκόσμιο πόλεμο. Αδερφός του ήταν ο Ζαν Λυρσά, ο οποίος ήταν καλλιτέχνης που ασχολήθηκε με τα οπτικά μέσα.

Γεννημένος στη Μπρουϊγιέρ, σπούδασε στη Σχολή Καλών Τεχνών του Νανσύ, εργάσθηκε στο γραφείο του Robert Mallet-Stevens, ξεκίνησε στην ανέγερση μίας σειράς κτηρίων τη δεκαετία του 1920 και ενδιαφερόταν για τις αρχές της κοινωνικής κατοικίας που απευθυνόταν στην κρίση της γαλλικής κατοικίας μεταξύ των δύο πολέμων. Το 1928 έγινε ιδρυτικό μέλος του Διεθνούς Συμβουλίου Σύγχρονης Αρχιτεκτονικής. Μαζί με τους Αντόλφ Λος, Ρισάρ Νετρά, Μαργκαρέτ Σχούτε-Λιχότσκι και άλλους, παρουσίασε κοινωνική κατοικία στην έκθεση της Βιέννης το 1932, σχεδίασε τη *Villa Hefferlin* στη Βιλ-ντ'Αβραί προτού μετακομίσει στη Μόσχα, όπου εργάστηκε για τη σοβιετική κυβέρνηση το διάστημα 1934-1937.
[thumb|250px|Κτίριο του Αντρέ Λυρσά στη [Βιέννη]]
Είναι ακόμη γνωστός για την προώθηση του μοντερνισμού στην αρχιτεκτονική του τοπίου. 
Συνέβαλε επίσης στην ανοικοδόμηση της γαλλικής πόλης Μωμπέζ (1945). Ήταν καθηγητής στην Ανώτατη Κρατική Σχολή των Διακοσμητικών Τεχνών και στην Ανώτατη Εθνική Σχολή των Καλών Τεχνών στο Παρίσι το διάστημα 1945-1947 και μέλος της αρχιτεκτονικής επιτροπής του Υπουργείου Ανακατασκευών και Αστικής Ανάπτυξης.

## Έργα
*Villa Guggenbuhl: Η κατοικία σχεδιάστηκε το 1927, βρίσκεται στο Παρίσι και εντάσσεται στο μοντέρνο κίνημα. Είναι σχεδόν ένα κυβικό γλυπτό, χωρίς διακοσμητικές επιδράσεις. Το μπροστινό μέρος του κτηρίου φέρει παράθυρα τοποθετημένα άτυπα, ώστε να καθορίσει την καθετότητα και την οριζοντιότητα. Το κτήριο έχασε λίγο από το γλυπτικό του χαρακτήρα λόγω της δημιουργίας νέων παραθύρων.
*Werkbundsiedlung, Vienna 1932: Ένα μοντέλο για μία νέα ζωή.
Το Werkbund Housing Estate στο Lainz ήταν μία έκθεση της διεθνούς μοντέρνας ζωής που προσέλκυσε πάνω από 100.000 επισκέπτες.
Η έκθεση διαφήμισε νέες σκέψεις ζωής και χρήσης του χώρου: ένα μανιφέστο μίας κοινωνικής και αισθητικής ουτοπίας για μία καλύτερη ζωή γεννημένη από το πνεύμα του μοντερνισμού.

## Παραπομπές


## Βιβλιογραφία
* https://web.archive.org/web/20121023213544/http://www.wienmuseum.at/en/exhibitions/detail/ausstellung/werkbundsiedlung-wien-1932-ein-manifest-des-neuen-wohnens.html

## Εξωτερικοί σύνδεσμοι
* 

Κατηγορία:Γάλλοι αρχιτέκτονες
2426 Σιμόνοφ

μικρογραφία|Η τροχιά του αστεροειδούς 2426 Σιμόνοφ
Ο **Σιμόνοφ (Simonov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,40. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου συγγραφέα και δημοσιογράφου Κονσταντίν Μιχαήλοβιτς Σιμόνοφ (Константин Михайлович Симонов).

## Φυσικά χαρακτηριστικά
Η μέση διάμετρος του Σιμόνοφ εκτιμάται σε 24,04 χιλιόμετρα, ενώ το γεωμετρικό άλβεδό του είναι 0,084 ± 0,014. Ο Σιμόνοφ περιστρέφεται γύρω από τον εαυτό του μία φορά κάθε 5 ώρες και 49 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σιμονοφ
PCMan File Manager

Το **PCMan File Manager** (εν συντομία: **PCManFM**) είναι ελαφρύ πρόγραμμα διαχείρισης αρχείων (αγγλικά: file manager) σχεδιασμένο για λειτουργικά συστήματα της οικογένειας του Unix. Είναι το προεπιλεγμένο πρόγραμμα του είδους του στο γραφικό περιβάλλον εργασίας LXDE, του οποίου και απετέλεσε το πρώτο συστατικό. Είναι ελεύθερο λογισμικό αδειοδοτημένο με την GNU General Public License και ακολουθεί τις προδιαγραφές του Freedesktop.org ώστε να εξασφαλίζεται η διαλειτουργικότητα με άλλα προγράμματα ελεύθερου λογισμικού. 

## Ιστορία
Δημιουργός του προγράμματος είναι ο Hong Jen Yee, γνωστός και με το ψευδώνυμο «PCMan», ο οποίος και παρουσίασε την πρώτη έκδοση του το 2006. Το PCManFM ήταν το πρώτο συστατικό του γραφικού περιβάλλοντος εργασίας που ξεκίνησε ο Hong Jen Yee, με την ονομασία LXDE. Έκτοτε το LXDE επεκτάθηκε και πλέον αποτελεί ένα πλήρες γραφικό περιβάλλον εργασίας για λειτουργικά συστήματα της οικογένειας του Unix, όπως το Linux, το οποίο έχει χαμηλές απαιτήσεις σε υπολογιστικούς πόρους και αναπτύσσεται από ομάδα εθελοντών από όλο τον κόσμο. 

## Χαρακτηριστικά
thumb|right|250px|Το PCManFM με τρεις καρτέλες ανοιγμένες
Το PCManFM παρέχει λειτουργικότητα παρόμοια με αυτή των περισσότερων προγραμμάτων του είδους του, όπως bookmarks, «κάδο ανακύκλωσης» για την διαχείριση των αρχείων προς διαγραφή, συσχετισμό τύπων αρχείων με τα κατάλληλα προγράμματα για την επεξεργασία τους και δυνατότητα drag & drop.  

Υποστηρίζει πλήρως το GVFS (GNOME Virtual File System) χάρη στο οποίο είναι δυνατή η πρόσβαση σε απομακρυσμένα συστήματα αρχείων (sftp, webdav, smb και άλλα).  Επίσης, αξιοποιώντας το GVFS, είναι δυνατή η διαχείριση αρχείων σε εξωτερικές μονάδες μνήμης.  Το πρόγραμμα έχει ακόμα την δυνατότητα αναζήτησης αρχείων στο σύστημα και επιτρέπει το άνοιγμα πολλών παραθύρων τα οποία διατάσσονται σε μενού με καρτέλες (tab), με διάταξη παρόμοια με αυτή πολλών φυλλομετρητών.

## Δείτε επίσης
* Thunar, το προεπιλεγμένο πρόγραμμα διαχείρισης αρχείων στο Xfce
* Xfe, ελαφρύ πρόγραμμα διαχείρισης αρχείων για λειτουργικά συστήματα της οικογένειας του Unix
* Nautilus, το προεπιλεγμένο πρόγραμμα διαχείρισης αρχείων στο GNOME
* Konqueror, το προεπιλεγμένο πρόγραμμα διαχείρισης αρχείων στο KDE

## Παραπομπές


## Εξωτερικοί σύνδεσμοι

* Επίσημη ιστοσελίδα  
* H σελίδα του προγράμματος στο SourceForge.net 
* H σελίδα του προγράμματος στο Launchpad.net 
* Η σελίδα για το πρόγραμμα στο ArchWiki 

Κατηγορία:Ελεύθερο λογισμικό
Κατηγορία:Λογισμικό που χρησιμοποιεί GTK+
Κατηγορία:Διαχειριστές αρχείων
Ιερός Ναός Αγίου Γεωργίου Κομοτηνής

Ο **Ιερός Ναός Αγίου Γεωργίου** είναι χριστιανικός ναός της πόλης της Κομοτηνής. Είναι Ορθόδοξος ναός και βρίσκεται στο κέντρο της πόλης. Επί τουρκοκρατίας βρισκόταν στο κέντρο μίας από τις δύο μεγάλες χριστιανικές γειτονιές της Κομοτηνής. Σύμφωνα με την κτητορική επιγραφή κτίστηκε το 1866 από τον ιερομόναχο Ζαχαριά. Υπήρχε καθολικό ανδρώας μονής, όμως τα κελιά δεν σώζονται πλέον. Ερειπωμένα κτίσματα σώζονταν στον προαύλιο χώρο του ναού τη δεκαετία του 1960. 

Ο αρχιτεκτονικός της τύπος είναι πεντάκλιτη βασιλική με τρούλο. Στο βόρειο κλίτος υπάρχει παρεκκλήσι αφιερωμένο στους Αγίους Ραφαήλ, Νικόλαο και Ειρήνη. Στο ναό φυλάσσονται εικόνες του 19ου αιώνα και νεότερες, ενώ παλαιότερες εικόνες μεταφέρθηκαν στο εκκλησιαστικό μουσείο Κομοτηνής. Στο προαύλιο χώρο της εκκλησίας λειτουργεί το Θρακικό Μουσείο Παιδείας. Γύρω από την εκκλησία σώζονται επίσης κάποια από τα παλιά αρχοντικά της Κομοτηνής, όπως αρχοντικά της πόλης όπως η οικία Τσανακλή, το αρχοντικό Μαρέ και η οικία του πρώην Δημάρχου Δημητρίου Μπλέτσα.

## Παραπομπές


Γεωργιου Κομοτηνης
Κομοτηνη
Love Conquers All

Το **Love Conquers All** είναι τραγούδι του χαρντ ροκ συγκροτήματος Deep Purple, το έκτο κομμάτι του στούντιο δίσκου "*[[Slaves and Masters]]*", ο οποίος κυκλοφόρησε τον Οκτώβριο του 1990.

## Κυκλοφορίες σινγκλ
Τον Μάρτιο του 1991, κυκλοφόρησε παγκοσμίως σε μορφή 7" βινυλίου  και CD το σινγκλ "*Love Conquers All*" με το "*Truth Hurts*" στη δεύτερη πλευρά, ενώ στη Γερμανία κυκλοφόρησε σε μορφή 12" σινγκλ, μαζί με τα δύο προαναφερθέντα κομμάτια και το "*Slow Down Sister*".

## Ζωντανές εκτελέσεις
Το "*[[Slaves and Masters]]*" είναι το μόνο άλμπουμ το οποίο ηχογράφησαν οι Deep Purple με τον τραγουδιστή Τζο Λιν Τέρνερ, αφού μετά την περιοδεία για την προώθηση του δίσκου επανήλθε στα φωνητικά του συγκροτήματος ο Ίαν Γκίλαν. Το τραγούδι αυτό, είχε συμπεριληφθεί στις ζωντανές εμφανίσεις τους, αλλά δεν υπάρχει κάποια ηχογράφηση. Για την προώθηση του σινγκλ, οι Deep Purple γύρισαν ένα βίντεο κλιπ, το τελευταίο τους με τον κιθαρίστα Ρίτσι Μπλάκμορ στη σύνθεση του συγκροτήματος.

## Θέσεις τσαρτ
***Love Conquers All*** *(σινγκλ)*

***Επίσημη κυκλοφορία: [[Μάρτιος]] [[1991]]***

## Τα μέλη των Deep Purple
Το "*Love Conquers All*" ηχογραφήθηκε από τη πέμπτη σειρά μελών του συγκροτήματος. Τα μέλη της ήταν τα εξής:

* **[[Τζο Λιν Τέρνερ]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* The Complete Deep Purple, Michael Heatley, *Reynolds & Hearn*, 2005
* Slaves and Masters CD Booklet, 1990

## Εξωτερικοί σύνδεσμοι
* Στίχοι Love Conquers All 
* Guitar Tabs 1
* Guitar Tabs 2
* Guitar Tabs 3
* Deep Purple - Love Conquers All "Official Music Video" HQ - Youtube

Κατηγορία:Τραγούδια των Deep Purple
Κατηγορία:Τραγούδια του 1990
Μπουλέντ Ινάλ

Ο **Μπουλέντ Ινάλ** (τουρκικά: Bülent İnal, γενν. 19 Μαΐου 1973) είναι Τούρκος ηθοποιός. Είναι απόφοιτος του τμήματος θεάτρου από το πανεπιστήμιο Dokuz Eylul της Σμύρνης.

## Προσωπική ζωή
Από το 2005 μέχρι το 2007 ήταν σε σχέση με την ηθοποιό Τουμπά Μπουγιουκουστούν, με την οποία τότε συμπρωταγωνιστούσαν στη σειρά «Ihlamurlar Altinda». Έπειτα, έκανε σχέση με την ηθοποιό Μπερέν Σαάτ, η οποία διήρκησε για δύο χρόνια, μέχρι το 2009. 

Από το 2011 είναι παντρεμένος με την Μελίς Τουγσούζ και έχουν αποκτήσει έναν γιο, τον Τσινάρ (γενν. 2012).

## Κατάλογος ταινιών
* Το Ψάρι *Balık* (2013) - Καγιά
* Το πέτρινο σχολείο *Taş Mektep* (2012)
* Τα παιδιά μιας άλλης γειτονιάς *Başka Semtin Çocukları* (2008) - Κερίμ
* Περιμένοντας τον Παράδεισο *Cenneti Beklerken* (2005) - Γκαζάλ
* Vizontele Tuuba (2003) - Μαχμούτ Ντουράν
* Πουθενά *Hiçbiryerde* (2001) - Αστυνομικός
* Μικρές μελέτες σε κλειστούς χώρους *Dar Alanda Kısa Paslaşmalar* (2000) - Μουσταφά Ατές
* Ο Ψαράς *Kayıkçı* (1998) - Χασάν

## Κατάλογος σειρών

## Παραπομπές


Κατηγορία:Τούρκοι ηθοποιοί
Τοντ Φίλιπς

Ο **Tοντ Φίλιπς** (αγγλικά: Todd Phillips, γενν. 20 Δεκεμβρίου 1970) είναι Αμερικανός σκηνοθέτης, σεναριογράφος και παραγωγός.

## Φιλμογραφία

## Παραπομπές


Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
2427 Κομπζάρ

μικρογραφία|Η τροχιά του αστεροειδούς 2427 Κομπζάρ
Ο **Κομπζάρ (Kobzar)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ουκρανού ποιητή και καλλιτέχνη Ταράς Σεβτσένκο, γνωστού και με το ψευδώνυμο «Κομπζάρ» (= βάρδος).

## Φυσικά χαρακτηριστικά
Ο φασματικός τύπος του Κομπζάρ είναι **Sq**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κομπζαρ